21/01/20 ના રોજ બપોરે પેઢીનુ કામ પતાવી સરદાર ચોકથી પેટ્રોલપંપ બાજુ જતા માર્ગ પર જઇ રહ્યા હતા તે દરમિયાન પોણા ત્રણેક વાગ્યે સ્વીફ્ટ કારમાં રાહ જોઇને ઉભા રહેલા શખ્સોએ આંતરીને છાતીમાં ચપ્પુનો એક ઘા મારી બે રાઉન્ડ ફાયર કરતા એક ગોળી છાતીમાં હ્રદય ઉપર જ ઘૂસી જતા પ્રકાશભાઇનું કરુણ મોત નીપજ્યુ હતું અને હત્યારા ફરાર થઇ ગયા બાદ વડાલી પછી સ્વીફ્ટ કાર ક્યાં ગઇ તે 30 કલાકથી શોધી શકાયુ નથી. સા. કાં. એસ. પી. ચૈતન્ય મંડલીકે જણાવ્યુ કે એલસીબી, એસઓજી, પેરોલફર્લો, ડીવાયએસપી, સ્થાનિક પોલીસ સહિત 6 ટીમો બનાવી છે અને વડાલી, હિંમતનગર, ઇડરમાં સીસીટીવી ફૂટેજ ચકાસાઇ રહ્યા છે આવી ઓપરેન્ડી ધરાવતા શખ્સોની પણ ખરાઇ થઇ રહી છે નોંધનીય છે કે પોલીસ છેલ્લા 30 કલાકથી મથામણ કરી રહી છે ત્યારે સ્વીફ્ટ કાર ગાંધીનગરની અને હત્યારા મહેસાણા જિલ્લાની આસપાસ હોવાની ચર્ચાઓ પણ ચાલી રહી છે.